עמוד 5

גיליון מס' 4   נובמבר-דצמבר 1999
אינטר-עט של דלא-ניידי ומיסוי מקרקעין	

תכנון מס (חלק ב')
מאת: רו"ח שלמה סמולסקי
בגיליון הקודם הקדשתי את דברי להשלמת רישומים ותיאומים לקראת סוף שנת המס. עתה נתרכז בהגשת הדו"ח השנתי למס הכנסה.
הגשת דוח שנתי למס הכנסה
המועד האחרון להגשת הדוח על ההכנסות: של נישום עצמאי, שמנהל פנקסים בשיטה חד-צידית, של נישום שכיר, או של מי שאין לו הכנסות מעסק - הוא עד 30.4.2000. המועד האחרון האמור של העצמאי, שמנהל חשבונות בשיטה כפולה, ושל חברה - עד 31.5.2000. נציבות מס הכנסה נוהגת לאשר ארכות בתנאים מסוימים.
רצוי להיערך בהקדם להכנת הדוח; ולשם כך, כדאי לזכור, כי הגשת הדוח כוללת עריכת דוח וספירת מלאי, מזומנים, שיקים, שטרות וכו'. כדי להקל את הספירה ואת התאמת היתרות, מומלץ להפקיד בבנק, ביום ה', 31 לדצמבר 1999, את כל היתרה הנמצאת בקופה. יש להכין רשימה של השיקים הדחויים והשטרות שיימצאו בקופה.
כדאי להגיש דוח למס הכנסה ביוזמת נישום שכיר ולקבל החזר מס במקרים אלה:
1.	עבודה אצל מספר מעסיקים, והמס הכללי שנוכה גבוה מהמס המתחייב.
2.	עבודה, שלא בכל שנת המס, וללא עריכת תיאום מס על בסיס שנתי.
3.	אם מגיעים לנישום זיכויים, כגון: הפקדות נוספות לקופת גמל, תשלומי ביטוח חיים, תרומות למוסד ציבורי והוצאות החזקת קרוב משפחה במוסד.
4.	אם יש עבודה חלקית, הנוספת על העבודה העיקרית, שנוכה, מהשכר ששולם בעדה, מס בשיעור גבוה יותר מהמס השולי של הנישום.
5.	עצמאי בעבר, שהיה לו הפסד מעסק או שנתבקש לשלם דמי ביטוח לאומי בעבור העבר.
6.	עבודה אצל מעסיק אחד תמורת משכורות בלתי שוות במשך השנה, ללא תיאום מס.
7.	בכל עת, שקיימת עילה לקבלת נקודת זיכוי לשנה שלמה והעילה נוצרה רק בחלק ממנה, כגון: זיכוי לתושב ישראל, זיכוי לעולה, זיכוי בעד נסיעה למקום העבודה, זיכוי בעד אישה לא-עובדת או לאישה עובדת בעד בעל שאינו עובד, זיכוי בעד אישה עוזרת לבעלה, זיכוי בעד ילדים, זיכוי לגרוש שנשא אישה אחרת ומשלם מזונות לאישתו לשעבר.
שמירת מסמכי מערכת החשבונות
יש לשמור את מסמכי מערכת החשבונות, במשך 7 שנים משנת המס שאליה היא מתייחסת, או במשך 6 שנים מיום הגשת הדוח על ההכנסה לאותה שנה, לפי המאוחר.
לאחר 31.12.99 ניתן להשמיד את ספרי החשבונות של שנת 1992, בתנאי שהדוח של שנת 1992 הוגש עד 31.12.93.
מסמכים סטטיסטיים, הזמנות, רישומים פנימיים בין-מחלקתיים, חוזים ופרוטוקולים, תיעוד ופנקסים, שהנישום אינו חייב לנהלם על פי הוראות ניהול ספרים, אך ניהלם מרצון או מכוח דין אחר, יש לשמור במשך 3 שנים לפחות מיום הגשת הדוח על ההכנסה לשנת המס, שאליה הם מתייחסים.
האמור בסעיף זה מתייחס לשמירת מסמכים לצורך בדיקתם בידי שלטונות המס בלבד. ייתכן שבענפים אחדים, או על פי דרישות חוקיות מסוימות, נדרשת שמירת מסמכים מסוימים לתקופות ארוכות מן המובא לעיל.
רצוי לשמור דוחות שנתיים על עובדים לתקופה בלתי מוגבלת, משום שהם עלולים להתבקש למימוש זכויות בביטוח לאומי וכיוצ"ב.
הכנה להצהרת הון
לקראת סוף שנת המס נוהגת הנציבות לדרוש הצהרות הון מנישומים, כדי לבדוק את סבירות הדוחות שהוגשו. בדיקת הסבירות מתבצעת תוך סיכום הון בראשית התקופה, הוספת רווחים חייבים במס ורווחים פטורים. לאחר מכן, גריעת המיסים והצריכה (הוצאות מחיה). התוצאה המתקבלת היא ההון לסוף התקופה. הנתונים לחישוב זה, פרט לצריכה, נלקחים מהדוחות השנתיים על ההכנסות. 
מוטב להכין את הנתונים ואת המסמכים לסוף השנה, כדי שאם תידרש הצהרת הון, יהיה קל להכינה. רצוי להתרכז במסגרת הדוחות השנתיים גם בהכנסות פטורות ממס. מידע על הכנסות כאלה נדרש בדוח השנתי, אף כי אינו רלוונטי לקביעת ההכנסה בשנת המס המדווחת. למידע זה חשיבות רבה במסגרת השוואת הצהרות הון; ולכן, כדאי לכלול פרטים אלה במסגרת הדוח השנתי.
לנישומים, המקבלים החזרי מס הכנסה, כדאי לשמור על הספחים, שבהם נקובים החזרי המס. החזרים אלה פטורים ממס, לרבות ריבית והפרשי הצמדה שנצברו בגינם. ההחזרים מהווים מקור כספי בידי הנישום, והם משמשים הסבר לגידול הון. שמירת הספח חשובה, בייחוד כאשר ההחזר הוא בסכום גדול ומשמעותי; אולם גם כאשר הסכום קטן, חשוב לשמור על הספח. אם הספח חסר, אפשר להיעזר ב"מצב חשבון", שניתן לקבל מפקיד השומה.
נישומים, המקבלים מדי פעם מתנות של סכומי כסף מחו"ל, רצוי שיעשו זאת על ידי העברה בנקאית מחשבון הנותן לחשבון המקבל. על העברה כזו אפשר לקבל מהבנק מסמך, שבו נקוב הסכום המועבר ושמות נותן הכסף ומקבלו. הצגת המסמך לפני פקיד השומה תסביר את גידול ההון בעת בדיקת הצהרת הון.
בנייה לצורך פרטי מהווה הוצאה פרטית, ואין צורך בשמירת מסמכים בגינה. אולם רצוי לשמור את המסמכים העשויים לעזור להצהרת הון, וכן לעזור לחישוב מס שבח אם יתחייב תשלומו בעת מכירת הבית.
מכירות
במכירה, שבה נלווית אחריות למוצר, אפשר להוציא חשבונית למכירה וחשבונית נוספת לאחריות למוצר. אם נעשתה מכירה באשראי, שבה הופרדו מראש קרן המכירה והאשראי לשתי עסקאות נפרדות, ידווחו קרן המכירה וחלק האשראי השייך לשנת המס כהכנסה ב1999-, ואילו ההכנסה הגלומה באשראי שניתן לאחר שנת המס תדווח רק משנת מס 2000.
יש לבדוק, אם ההכנסות כוללות רכיב בגין אחריות טיב. אפשר ליצור הפרשה לאחריות שתקטין את הכנסות השנה רק אם אפשר לאמוד את ההוצאה העתידית על בסיס הגיוני; למשל, חישוב לפי ניסיון העבר, וכן חייב להתקיים תנאי של התחייבות כלפי צד ג' (להבדיל מ"התחייבות פנימית" של החברה כלפי עצמה).
כדאי גם לגמור התחשבנויות עם לקוחות, בייחוד כאשר צפויים מתן הנחות וביטול חיובים ללקוח או קבלת הסחורה בחזרה או כל פעולה אחרת המקטינה את המכירות.
צריך לדאוג, כי בעת החזרת הסחורה או מתן הנחה וכד' יהיו המסמכים המקובלים חתומים על ידי הצד שכנגד, כדי להפחית את החיוב במס ערך מוסף. כללי מע"מ קובעים, בנהלים מפורשים, באילו תנאים יכול המוכר להחזיר לעצמו את המע"מ שנכלל בחשבונית שבוטלה או שהופחת סכומה.
הקדמת מכירות
אם העסק מפסיד, ואם יש מקרקעין המהווה השקעה בת-מימוש, מומלץ למכור את המקרקעין עד ל31- בדצמבר ולקזז את שבח המקרקעין מההפסד העסקי.
מומלץ למכור מלאי, שערך השוק שלו נמוך מעלותו (מלאי מת, מלאי פגום וכד'), כדי שההכנסות ממכירות בהפסד יובאו בחישוב ההכנסה בשנת המס הנוכחית.
פטור להכנסות מהשכרת דירות
החוק מעניק עד שנת המס 1999 פטור ממס הכנסה מדמי שכירות בשל השכרת דירת מגורים, אחת או יותר - ובתנאים אלה: המשכיר והשוכר הם יחידים; הדירה אינה רשומה כנכס המשמש בעסקו של המשכיר; ושהכנסה מדמי השכירות אינה רשומה בספרי העסק. הפטור לא יחול על הכנסה משכירות, שמקבל קבלן או עוסק במקרקעין ואף לא נישומים שההכנסה מדמי שכירות היא הכנסה מעסק בידיהם (סעיף 1(2) לפקודה).
הפטור יינתן אף אם הושכרו הדירות לשוכר, שהוא חבר-בני-אדם, שעיקר פעולתו לשכן את זכאי משרד השיכון בתנאים מסוימים.
הפטור מותנה גם בכך, שלמשכיר, לרבות בן-זוגו וילדיו עד גיל 18, לא הייתה, בשל חודש כלשהו בשנת המס, הכנסה מדמי שכירות בסכומים העולים על סכומים אלה: על 6,870 ש"ח - מינואר עד מארס 1999; על 6,790 ש"ח - מאפריל עד יוני 1999; על 6,830 ש"ח  - מיולי עד ספטמבר 1999; ועל 6,900 ש"ח - מאוקטובר עד דצמבר 1999 
מובן, שאין כל מניעה שהמשכיר יקבל דמי שכירות מראש, בסכום חודשי גבוה יותר, ובלבד שסך כל דמי השכירות לא יעלה על הפטור השנתי - שהוא, לשנת המס 1999, מינואר עד דצמבר, סך 82,170 ש"ח. אם השכר עולה על הסכום הפטור, יוקטן הפטור.
הכנסה מריבית "רעיונית"
סעיף 3(ט) לפקודת מס הכנסה קובע, כי בגין הלוואות שניתנו בשיעור ריבית, הנמוך מהשיעור שקבע שר האוצר בתקנות, יחושב שיעור ההפרש, בין שיעור הריבית על ההלוואה בפועל לבין שיעור הריבית הקבוע בתקנות, להכנסה של מקבל ההלוואה (עובד, נותן שירותים, בעל שליטה).
על פי התקנות, הלוואות שנותנים מעסיקים לעובדיהם, או שנותנות חברות לבעלי השליטה בהן - יש להחזירן בתוספת הפרשי הצמדה למדד ובתוספת ריבית בשיעור של 2% לשנה. זאת, למעט הלוואה, שנותן מעסיק לעובד, בסך עד 5,760 ש"ח.
את ההלוואה, שהיא עד הסך האמור לעיל, [5,760 ש"ח] - יש להחזיר בתוספת הפרשי הצמדה למדד בלבד.
כלומר, אם תינתן הלוואה כאמור לעיל כשהיא צמודה ונושאת 2% ריבית לשנה, לא תיווצר הכנסה אצל מקבלה. 
הקדמת הוצאות
קיימת דילמה בכל הקשור בהקדמת תשלומים תקופתיים, כגון: שכר-דירה, דמי-ביטוח, ועוד תשלומים. קיימת מחלוקת בין נציבות מס הכנסה לבין מומחי מס שונים בכל הקשור לתשלומים שכאלה מראש, לתקופה ארוכה. אנשי מס הכנסה אינם רואים, בתשלומים תקופתיים מראש למספר שנים, הוצאה בייצור הכנסה גם לאלה המדווחים על בסיס מזומנים. עם זאת, גמישים אנשי המס בדרך כלל עם תשלומים המשולמים בסוף השנה, לשנה אחת מראש, ובתנאי שמדובר במהלך עסקי קבוע, מדי שנה בשנה.
הגדלת הוצאות
רכישת שירותים ומוצרים מסוימים, שאינם מלאי עסקי, תיחשב כהוצאה גם אצל עסקים מסחריים וגם אצל המדווחים על בסיס מזומן. ההבדל ביניהם יהיה בכך שמי שמדווח על בסיס מזומן חייב גם לשלם תמורתם בפועל עד סוף השנה. כל זאת, אם הרכישה היא בסכומים סבירים ונעשתה במהלך הרגיל של העסק. כל הפרזה בנדון עלולה לגרום לפסילת ההוצאה לצורכי מס השנה וייחוסה לשנים הבאות. 
ההוצאות לעניין זה הן בדרך כלל לפרסום, ליחסי ציבור, לתיקונים, לאחזקה, לשיפוצי מנועים לפי סעיף 17(3), לספרות, לייעוץ עסקי ומשפטי, לייעוץ שיווקי ולאנשי מקצוע אחרים הנותנים שירותים לעסק, לדמי חבר לארגונים מקצועיים, לנסיעות לחו"ל, להשתתפות בכנסים, בוועידות, בתערוכות וכו'. 
הוצאות אלה אפשר להקדים לסוף השנה. כמו כן, אפשר להקדים ולשלם מענקים, פיצויים לעובדים מכספי המעביד, פדיון חופשה, בונוסים ותמריצים לעובדים, שלפי המוסכם הם צריכים לקבלם בשנה הבאה.
מענקים לבעלי שליטה
תשלום מענקים לבעלי שליטה הוא דרך מקובלת להקטנת רווחים, ולכן גם - להקטנת מקדמות. מי שרוצה לנקוט צעד כזה, גם למטרת הקטנת מקדמות, חייב להזדרז, ואפשר שאפילו איחר את המועד. מוטב לעשות זאת כבר בספטמבר; שכן, שלטונות מס הכנסה מחמירים בנושא, ויש אצלם נטייה שלא להכיר בכך לגבי קביעת המקדמות בשנה הבאה.
בחברה, המנהלת חשבונותיה לפי בסיס מצטבר, אפשר לשלם עד 31 במארס 2000 תשלומי הוצאות בגין שנת 1999 - רק אם המס, שנוכה במקור מתשלומים אלה, הועבר לפקיד השומה, בצירוף ריבית בשיעור 4% והפרשי הצמדה מתום שנת המס ועד מועד הניכוי; ורק אם בעל השליטה יכלול את הסכומים האמורים בדוח על הכנסותיו לשנת המס 1999. 
הכרה בחובות אבודים
רצוי להקדים ולסכם טיפול בחובות בעייתיים, דהיינו - לקבוע את סכום ההפחתה כפי שמוסכם עם החייב ולזקוף אותו בחשבונות או להביא לסיום הליכי גבייה או לפשרה. דבר זה יקל את תביעת ההוצאה לצורכי מס. נציין, כי חובות אבודים מוכרים כהוצאה רק אם מוכח - להנחת דעתו של פקיד השומה - כי נעשו כל המאמצים לגבותם. לפיכך, רצוי להיערך לביצוע פעולות לגביית החובות, כגון - פנייה חוזרת לחייבים, פנייה לעורכי דין, הגשת תביעות משפטיות וכו'.
ההנחיות העיקריות, כפי שהובאו בחוזר מס הכנסה, המבטאות את עמדת הנציבות בנושא הנדון [הכרה בחובות אבודים], אפשר לסכם כמפורט להלן:
א.	חוב אבוד יוכר רק אם הוא עסקי.
ב.	החוב בלתי אפשרי לגבייה (למשל - החייב פשט את הרגל או שהוא חברה בפירוק).
ג.	חייב להתקיים התנאי, שליום המאזן הגיע מועד פירעון החוב. אם מועד פירעון החוב הוא לאחר תאריך המאזן והחייב עדיין פעיל, לא קיים חוב אבוד, גם אם לאחר מכן כאשר הגיע מועד הפירעון, פשט החייב את הרגל. שונה המצב אם מועד הפירעון הוא לאחר תאריך המאזן, ולתאריך המאזן ידוע שכבר לא יהיה אפשר לגבות את החוב (למשל, מכיוון שהחייב פשט את הרגל). במקרה זה, יהיה אפשר להתיר את החוב כחוב אבוד.
ד.	ויתור על חוב עסקי של חברה-אם לחברה-הבת שלה, לא יוכר כחוב אבוד. החברה-האם צריכה להראות מאמצים לגביית החוב.
מתנות ללקוחות
כדאי להכין לפקיד השומה רשימת לקוחות ישראלים, שקיבלו מתנות. תקנות מס הכנסה מאפשרות ניכוי הוצאות למתנות, אשר ניתנו במסגרת העיסוק ולשם ייצור הכנסות, בשיעור של 150 ש"ח לשנה. הרשימה צריכה להיות נכונה ושיהיה בה יחס סביר בין עלות המתנה לבין היקף העסקים המתנהלים עם אותו לקוח.
אש"ל לעובדים
הוצאות אש"ל בארץ לתושב ישראל יותרו, בסכומים שלהלן:

מועד הארוחה	עם קבלות בש"ח	ללא קבלות בש"ח	
ארוחת בוקר	1	1	
ארוחת צוהריים	4	3	
ארוחת ערב	2	1	
לגבי עוסק, השוהה מחוץ לתחום היישוב, שבו נמצא מקום מגוריו הקבוע - יותרו בניכוי, בתנאים מסוימים, רק 60% מהסכומים דלעיל.
הוצאות שהייה של עובד תושב חוץ, בישראל, שהוכר כ"מומחה חוץ", או כ"מרצה חוץ" - יותרו לתקופה של 12 חודשים כמפורט להלן:
יותרו - סכומים, שהוצאו בעד לינה או דמי שכירות, ובתנאי שהוגשו מסמכים לאימות.
יותר - סכום שלא יעלה על 230 ש"ח ליום, בגין ארוחות.
מס על שכר
ניכויים משכר יש לשלם בעסק, המנהל את חשבונותיו על בסיס מזומן, עד 31 לדצמבר 1999. ניכויים משכר בעסק, שמנהל את חשבונותיו על בסיס מצטבר, יש לשלם עד 15 בינואר 2000. 
כל שכר, המשולם לבעל שליטה בגין שנת 1999 ואשר ניכויי המס בגינו ישולמו מ1- בינואר 2000 עד 31 במארס 2000, יוכר כהוצאה, בתנאי שניכויי המס ישולמו עד 31 במארס 2000 בצירוף הפרשי הצמדה. אפשר לרשום ולשלם, גם בשנת המס הבאה, מענקים לעובדים ולקרובים שאינם בעלי מניות עד למועד עריכת הדוחות השנתיים.
החזקת כלי רכב
שווי שימוש ברכב לפי קבוצות מחיר ל1999- 

	שינויים בחודשים	שנתי	
	3-1	6-4	9-7	12-10		
1,2	910	900	910	920	10,920	
3	1,370	1,360	1,360	1,380	16,410	
4	2,070	2,040	2,050	2,080	24,720	
5	2,700	2,670	2,690	2,710	32,310	
6	3,500	3,460	3,480	3,510	41,850	
נסיעות לחו"ל
לפי התקנות - יוכרו ההוצאות להלן, הכרוכות בנסיעה לחו"ל בשנת 1999.
1.	כרטיס טיסה. אם הטיסה היא במחלקת תיירים - 100% ממחיר הכרטיס; אם הטיסה היא במחלקת עסקים או במחלקה ראשונה - 100% ממחיר כרטיס טיסה במחלקת עסקים באותה טיסה. מי שטס במחלקה ראשונה, רצוי שיצטייד באישור על מחיר הטיסה במחלקת עסקים.
2.	לינה בחו"ל. בנסיעה, אשר כללה עד 90 לינות - בעבור 7 לינות ראשונות, כל הוצאות הלינה לפי קבלות או 185 דולר ללינה, לפי הנמוך. בעבור שאר הלינות: עד 81 דולר - לפי קבלות; מעל 81 דולר - 75% לפי קבלות, אך לא פחות מ81- דולר, ולא יותר מ138- דולר. בנסיעה, אשר כללה יותר מ90- לינות - לפי קבלות, אך לא יותר מ81- דולר. שתי נסיעות או יותר, שלא הייתה ביניהן שהייה רצופה בישראל של 14 יום לפחות, ייחשבו לנסיעה אחת (רק בנסיעה של למעלה מ90- לינות).
3.	שכירת רכב. סכום ההוצאות שיוכר: עד 41 דולר ליום. לפי הבהרות נציבות מס הכנסה, סכום ההוצאה כולל גם הוצאות הפעלת הרכב, כגון דלק וחנייה.
4.	הוצאות אחרות. אם נדרשו הוצאות לינה - יוכרו הוצאות אלה עד 52 דולר ליום; אם לא נדרשו הוצאות לינה - יוכרו הוצאות אלה עד 87 דולר ליום.
הכרה בהוצאות נסיעה לחו"ל החל מ1- בינואר 1999
סוג	כללי התרת ההוצאה	
ההוצאה	הגבלות ההוצאה	שאר העולם	מזרח אסיה בתוספת 25%	
כרטיסי טיסה	1.	למחלקת תיירים או עסקים	מותרות מלוא ההוצאות	מלוא ההוצאות עד לגובה מחיר כרטיס במחלקת עסקים	
	2.	למחלקה ראשונה	כרטיס באותה טיסה במחלקת עסקים		
לינה בפועל	1.	לנסיעה שכללה עד 90 לינות	
	7 הלינות הראשונות	מותרות כל ההוצאות אך לא יותר מ185-$ ללילה	מותרות כל ההוצאות אך לא יותר מ231.25-$ ללילה	
	מהלילה ה8- ועד הלילה ה90-	עד 81$ ללינה יותרו במלואן	עד 100.25$ ללינה יותרו במלואן	
		מעל 81$ ללינה - 75% מההוצאה אך לא פחות מ81-$ ולא יותר מ138-$	מעל 100.25$ ללינה - 75% מההוצאה אך לא פחות מ100.25-$ ולא יותר מ172.50-$	
	2.	לנסיעה שכללה יותר מ90- לינות	
		ההוצאות עד 81$ ללינה	ההוצאות עד 100.25$ ללינה	
הוצאות אחרות	1. אם נדרשו הוצאות לינה	עד 52$ לכל יום שהייה	עד  65$ לכל יום שהייה	
	2. אם לא נדרשו הוצאות לינה	עד 87$ לכל יום שהייה	עד 108.75$ לכל יום שהייה	
שכירות רכב		הוצאות השכירות בפועל עד 41$ ליום	הוצאות השכירות בפועל עד 50.73$ ליום	
חינוך בחו"ל	עבור ילדים שטרם מלאו להם 18 שנים	עד 463$ לילד לחודש	עד 578.75$  לילד לחודש	

לעניין זה - יצאה תוכנה, המחשבת את הסכום המותר כהוצאה עסקית לנסיעה לחו"ל בתוספת התחשבנות בין מממן הנסיעה (המפעל) לבין הנוסע (העובד). תוכנה זו ניתנת חינם למחדשי המנוי ל"ידע למידע" או ל"נטו+".
ניכוי בעד תשלומים לקופות גמל לתגמולים
הניכוי בעד תשלומים לקופת גמל, לגבי הכנסה שאינה משכורת או שכר עבודה:
1.	אם התשלומים הם בעד תגמולים - ניכוי הסכומים ששולמו, אך לא יותר מ7%- מההכנסה עד 110,400 ש"ח (ניכוי מרבי - 7,728 ש"ח).
2.	אם התשלומים הם בעד קצבה  בלבד ועלו על 12% מההכנסה האמורה - ניכוי נוסף עד ל4%- מההכנסה (ניכוי מרבי בשיעור של 11% מההכנסה האמורה - 12,144 ש"ח).
לגבי הכנסה ממשכורת או משכר עבודה, שלגביה המעסיק לא שילם לקופת גמל בעד תגמולים או בעד קצבה, או שלגביה לא קיימת זכות לפנסיה תקציבית - ניכוי הסכומים ששולמו, אך לא יותר מ5%- מההכנסה עד 110,400 ש"ח (ניכוי מרבי - 5,520 ש"ח).
אם ההכנסה היא גם ממשכורת או משכר עבודה וגם ממקורות אחרים, יש להביא בחשבון, לצורך החישוב, תחילה את ההכנסה ממשכורת או משכר עבודה.
אם המשכורת כללה חלק, שאין לגביו זכויות לקצבה או לתגמולים, או זכות לקצבה על פי חוזה או דין, יש להביא חלק זה בחשבון תחילה לצורך התרת ניכוי בעד הסכומים ששולמו, אך לא יותר מ5%- מחלק זה (ניכוי מרבי - 5,520 ש"ח).
מי שביום 1.1.99 או לפני כן, מלאו לו 50 שנה, זכאי לניכוי לקופת גמל בשיעורים המוגדלים הבאים: 10.5% במקום 7% (ניכוי מרבי - 7,728 ש"ח); 15.5% במקום 12%; 6% במקום 4%; 16.5% במקום 11% (ניכוי מרבי - 12,144 ש"ח).

זיכוי בעד תשלומים לביטוח חיים, לקופת גמל ולקצבה מקיפה
בעד תשלומי פרמיות לביטוח חיים לחברת ביטוח, או בעד תשלומים לקופת גמל שאושרה לצורך זה כעמית שכיר (למעט קרן השתלמות), יינתן זיכוי מהמס בשיעור של 25% מהתשלומים.
אם התשלומים הם לרכישת זכויות לפנסיה מקיפה  (דהיינו: תוכנית פנסיה הכוללת גם תשלומי פנסיה בשל נכות ותשלומי פנסיה לשאירים) - הזיכוי הוא בשיעור של 35%.
הזיכוי בשיעור של 25% או 35% יינתן בעד תשלומים אלה עד לסכום של 1,512 ש"ח לשנה או עד ל5%- מההכנסה המזכה, שאינה עולה על 110,400 ש"ח כלומר עד 5,520 ש"ח לפי הסכום הגבוה יותר. זיכוי בעד תשלומי פרמיות לביטוח חיים ניתן רק למי שהוא תושב ישראל.
לדוגמה: הכנסת  "בן-הזוג-הרשום" מעסק בשנת המס הייתה 100,000 ש"ח, והכנסת בן-זוגו 20,000 ש"ח (חישוב המס נעשה בנפרד). הוא שילם בעבור ביטוח חיים ולקופת תגמולים 5,000 ש"ח ובן-זוגו שילם בעבור ביטוח חיים 1,400 ש"ח.
מגיע זיכוי בשיעור של 25 אחוזים מסכום של 5,520 ש"ח בלבד (5 אחוזים מהכנסה מזכה שהיא 110,400 ש"ח), דהיינו: זיכוי בסך 1,380 ש"ח. הואיל והתשלום היה 5,000 ש"ח, יוקטן הזיכוי לסכום של 1,250 ש"ח (25% מ5,000-). לבן-הזוג מגיע זיכוי של 25 אחוזים מסך 1,512 ש"ח דהיינו 378 ש"ח. זאת, מאחר שהסכום של 1,512 ש"ח גבוה מ5- אחוזים מההכנסה המזכה של בן-הזוג (5 אחוזים מ20,000- = 1,000). אם תשלומי בן-הזוג נועדו לפנסיה מקיפה, יהיה הזיכוי סך של 529 ש"ח שהם 35 אחוזים מ1,512- ש"ח.

קופות גמל לפיצויים
את סך ההתחייבויות לתשלום פיצויים, תגמולים ודמי חופשה, כולל לבעלי שליטה בחברה, מוטב לשלם עד שיעור התקרות המותרות לפני תום שנת המס. פיצויים ותגמולים, שלא ייפרעו בשנת המס הנוכחית, לא יותרו לניכוי בה. מי שאינו מדווח בשיטת המזומנים, יכול לנכות כהוצאה תשלומים סדירים לקופת גמל בקשר לפיצויים, לתגמולים ולקצבה, בעבור דצמבר 1999, בתנאי שהם ייפרעו עד סוף ינואר 2000.
יש לערוך את חישוב הסכומים הדרושים לכיסוי התחייבות לפיצויי פרישה בשל העובדים. הסכומים יותרו לניכוי - רק אם הופקדו, עד תום שנת המס ובהתאם לכללים, בקופה לפיצויים מאושרת.
ניכוי בשל דמי ביטוח לאומי
מועד הפירעון האחרון של תשלום דמי ביטוח לאומי לעצמאיים הוא עד 15 לינואר 2000. למרות זאת, רצוי ומומלץ להקדים לשלם, את הסכומים, עוד בשנת 1999, אשר חובה לשלמם, ולקבל אישור על כך. ללא האישור, לא יוכרו התשלומים בידי פקיד השומה.
לפי פקודת מס הכנסה - 52% מדמי הביטוח הלאומי מותרים בניכוי מההכנסה החייבת במס.
מומלץ להסדיר את תשלום חובות דמי הביטוח הלאומי בהקדם האפשרי, ולא לחכות עד היום האחרון של שנת המס.
זיכוי בעד הוצאות להחזקת קרוב-משפחה-נטול-יכולת
יחיד, תושב ישראל, זכאי לזיכוי בעד הוצאות החזקת קרוב-משפחה-נטול-יכולת שהוא משותק, מרותק למיטה, עיוור או בלתי שפוי בדעתו, וכן בעד ילד מפגר. החוק מעניק הקלות למי שהחזיק בן-משפחה במוסד, או 2 נקודות זיכוי שהן 330 ש"ח, בגין אותם נטולי-היכולת. 
סעיף 44 לפקודת מס הכנסה קובע, כי בחישוב הכנסתו החייבת של יחיד, תושב ישראל, שהוא או בן-זוגו שילם בשנת המס בעד ההחזקה במוסד מיוחד של ילד, בן-זוג או הורה משותקים לחלוטין, מרותקים למיטה בתמידות, עיוורים או בלתי שפויים בדעתם, או בעד החזקת ילד מפגר במוסד מיוחד, יותר זיכוי ממס בשיעור של 35% מהסכומים ששילם, העולים על 12.5% מהכנסתו החייבת.
סעיף 45(א) לפקודה קובע, כי יחיד, תושב ישראל, שהיו לו בשנת המס בן-זוג או הורה משותקים לחלוטין, מרותקים למיטה בתמידות, עיוורים או בלתי שפויים בדעתם, או ילד משותק, עיוור או מפגר, בין שהם מוחזקים במוסד ובין שהם מוחזקים בבית, או שהיה לבן-זוגו הורה או ילד כאלה, יובאו בחשבון בחישוב המס, שלו או של בן-זוגו, 2 נקודות זיכוי בשל כל נטול-יכולת.
יש אפשרות לקבל 2 נקודות זיכוי שהן 306 ש"ח לחודש. בשל קרוב נטול יכולת במקום החישוב הזה (זיכוי בעד נטולי-יכולת מאלה). רק בן משפחה אחד יכול לקבל את 2 נקודות הזיכוי האמורות כאן.
תשלום יתרת המס ל1999-
נישום חייב לשלם, על סכום חובו למס הכנסה ריבית בשיעור 4% והפרשי הצמדה - מתום שנת המס ועד למועד התשלום בפועל.
נישום זכאי לפטור מדורג מהריבית בשיעור 4% ומהפרשי ההצמדה, המוטלים על פי סעיף 187א(א) לפקודת מס הכנסה, לגבי סכומי המס שהוא מקדים לשלם. על סכום מס, ששילם הנישום בחודש הראשון שלאחר תום שנת המס, זכאי הנישום לפטור מלא מהריבית ומהפרשי ההצמדה. על סכום מס, ששילם הנישום בחודש השני שלאחר תום שנת המס, הפטור הוא ממחצית מהריבית ומהפרשי ההצמדה. על סכום מס, ששילם הנישום בחודש השלישי שלאחר תום שנת המס, הפטור הוא מרבע הריבית והפרשי ההצמדה.
כדאי, לפיכך, לערוך בהקדם דוחות משוערים, כדי להשלים הפרשים במקדמות אם נוצרו, או כדי לשלם את יתרת המס אם נותר חוב, וליהנות בכך מהנחה משמעותית בעניין הפטור מחיובי הריבית והפרשי ההצמדה.
ניכוי בעד הפרשות לקרנות השתלמות
א.	קרן השתלמות לעצמאי
לפי סעיף 17(5א) לפקודת מס הכנסה, מותר לעצמאי לנכות 4.5% לתשלום לקרן השתלמות מעבר ל2.5%- מהכנסתו עד 196,000 ש"ח בשנת המס 1999.
כדי לזכות במרב ההטבות, יש להפקיד 7% מההכנסה מעסק עד 196,000 ש"ח - 13,720 ש"ח, אשר מהם יינתן ניכוי (עד 4.5% מ196,000- ש"ח) 8,820 ש"ח.
אם נישום הוא שכיר ועצמאי, ועל הכנסתו כשכיר שילם לו מעבידו לקרן השתלמות - שיעור ההכנסה לצורכי הוא הניכוי הנמוך בין שני אלה:
1.	הכנסת הנישום מעסק או ממשלח-יד.
2.	196,000 ש"ח בניכוי המשכורת, שבעבורו שילם המעביד לקרן השתלמות.
לדוגמה: (הסכומים בש"ח)

1.	הכנסת הנישום	150,000 	
2.	סכום ההכנסה המקסימלי שבעבורה מותר ניכוי לקרן השתלמות	196,000	
-	פחות סכום שבעבורו המעביד שילם לקרן השתלמות	70,000	
		126,000	

סכום התקרה - הנמוך בין 1 ל2-	126,000	
חישוב הניכוי:		
סכום ששולם	8,000	
בניכוי 2.5% מ126,000-	3,150	
	4,850	
4.5% מ126,000-	5,670	
	820 (-)	
הסכום שיוכר לנישום הוא 4,850 ש"ח. על 820 ש"ח נוספים יכול הנישום לקבל ניכוי אילו שילם 8,820 ש"ח לקרן השתלמות.
ב.	קרן השתלמות לבעל שליטה
לפי סעיף 32(9)(א)(2) לפקודה, מותרים בניכוי לחברה, שהיא בשליטתם של לא יותר מ5- בני אדם כמשמעותה בסעיף 76 לפקודה, תשלומים שמשלמת חברה כאמור לקרן השתלמות בעבור חבר בעל שליטה בה, כאשר סכום זה מוגבל ל4.5%- ממשכורת החבר עד לסך של 172,000 ש"ח (כמו לשכיר) בשנת המס 1999.